Source: https://docplayer.cz/108095237-Akademicky-senat.html
Timestamp: 2019-10-17 13:19:44+00:00
Document Index: 9828801

Matched Legal Cases: ['Čl. 1', 'Čl. 2', 'Čl.3', 'Čl. 4', 'Čl. 5', 'Čl. 6', 'Čl. 7', 'Čl. 8', 'Čl. 9', 'čl. 8', 'Čl. 10', 'Čl. 6', 'Čl.11', 'Čl. 12']

Akademický senát - PDF
Download "Akademický senát"
1 Akademický senát Zásady volieb členov zamestnaneckej časti Akademického senátu Fakulty chemickej a potravinárskej technológie Slovenskej technickej univerzity v Bratislave (mat. č ) Predkladá: Vypracoval: Návrh uznesenia: Prof. Ing. Vladimír Lukeš, DrSc. Predseda AS FCHPT STU Doc. Ing. Boris Lakatoš, PhD. Predseda legislatívnej komisie AS FCHPT STU AS FCHPT STU prerokoval a schvaľuje Zásady volieb členov zamestnaneckej časti Akademického senátu Fakulty chemickej a potravinárskej technológie Slovenskej technickej univerzity bez pripomienok (uznesenie č. 9/ ).
2 Akademický senát Fakulty chemickej a potravinárskej technológie STU v Bratislave (ďalej len AS FCHPT alebo senát fakulty ) sa podľa 27 ods. 1 písmeno a) Zákona č.131/2002 Z.z. o vysokých školách a o zmene a doplnení niektorých zákonov v znení neskorších predpisov (ďalej len zákon ) uzniesol na týchto Zásadách volieb do zamestnaneckej časti AS FCHPT. Čl. 1 Úvodné ustanovenie (1) Zásady volieb členov do zamestnaneckej časti AS FCHPT (ďalej len zásady volieb ) upravujú postup navrhovania a voľby členov do zamestnaneckej časti AS FCHPT. Zásady volieb členov do študentskej časti AS FCHPT upravujú postup navrhovania a voľby členov do študentskej časti AS FCHPT. Pre potreby volieb sa na FCHPT STU zriaďujú dva volebné obvody, z ktorých jeden tvorí zamestnanecká časť akademickej obce a druhý študentská časť akademickej obce FCHPT STU. (2) Zásady volieb členov AS FCHPT a príslušný harmonogram volieb schvaľuje pre obidva volebné obvody AS FCHPT. (3) Tieto zásady volieb budú spolu s harmonogramom volieb sprístupnené všetkým členom zamestnaneckej časti akademickej obce FCHPT STU na mieste vyhradenom na tento účel (vývesná skrinka, webové sídlo fakulty) od vyhlásenia volieb do ich uskutočnenia. (4) AS FCHPT sa člení na zamestnaneckú časť a študentskú časť. Členov zamestnaneckej časti AS FCHPT volia tajným hlasovaním vo voľbách členovia zamestnaneckej časti akademickej obce. Členov študentskej časti AS FCHPT volia tajným hlasovaním vo voľbách členovia študentskej časti akademickej obce. Členom zamestnaneckej časti AS FCHPT môže byť len člen zamestnaneckej časti jej akademickej obce. Členom študentskej časti AS FCHPT môže byť len člen študentskej časti jej akademickej obce. Čl. 2 Vyhlásenie volieb (1) Voľby členov AS FCHPT súčasne s pokynmi na ich realizáciu, ako aj s ich harmonogramom vyhlasuje predseda AS FCHPT najmenej dva mesiace pred uplynutím funkčného obdobia AS FCHPT. Za deň vyhlásenia volieb je považovaný deň ich zverejnenia na webovom sídle fakulty. 1
3 Čl.3 Volebná komisia (1) Prípravu volieb, doplňujúcich volieb a odvolávania členov zamestnaneckej časti AS FCHPT organizuje a priebeh týchto volieb riadi zamestnanecká volebná komisia. Zamestnanecká volebná komisia AS FCHPT zodpovedá za regulárny priebeh volieb členov a náhradníkov do zamestnaneckej časti AS FCHPT. (2) Členov volebnej komisie volí a odvoláva AS FCHPT z členov AS FCHPT. Počet členov zamestnaneckej volebnej komisie AS FCHPT, prípadne počet jej náhradníkov určuje AS FCHPT. (3) AS FCHPT volí z členov zamestnaneckej volebnej komisie jej predsedu a podpredsedu. V prípade, že predseda zamestnaneckej volebnej komisie AS FCHPT nemôže z nejakých dôvodov vykonávať povinnosti súvisiace s voľbami členov zamestnaneckej časti AS FCHPT, jeho povinnosti preberá podpredseda komisie. (4) Volebná komisia prijíma rozhodnutia väčšinou hlasov všetkých svojich členov. Čl. 4 Kandidáti na členov zamestnaneckej časti AS FCHPT (1) Kandidátom na člena zamestnaneckej časti AS FCHPT môže byť každý člen zamestnaneckej časti akademickej obce FCHPT STU, ktorý je s STU v pracovnom pomere na ustanovený týždenný pracovný čas. (2) Podľa 26, ods.3 úplného znenia zákona o vysokých školách je funkcia člena AS fakulty vysokej školy nezlučiteľná s funkciou rektora, prorektora, dekana, prodekana, kvestora a tajomníka fakulty. Čl. 5 Navrhovanie kandidátov na členov zamestnaneckej časti AS FCHPT (1) Každý z ústavov FCHPT STU tvorí, pre potrebu volieb, jednu organizačnú jednotku. Všetky samostatné oddelenia FCHPT STU tvoria spolu, pre potrebu volieb, jednu organizačnú jednotku. Pre účely volieb členov AS FCHPT sú Centrálne laboratóriá považované za samostatné oddelenie. (2) Stretnutie členov zamestnaneckej časti akademickej obce na jednotlivých organizačných jednotkách s cieľom anonymne navrhnúť kandidátov na členov zamestnaneckej časti AS FCHPT organizujú príslušní členovia AS FCHPT tak, aby sa ho mohlo zúčastniť čo najviac členov zamestnaneckej časti akademickej obce. (3) Každá organizačná jednotka navrhne najviac šesť kandidátov zamestnaneckej časti AS FCHPT zo svojej organizačnej jednotky. 2
4 (4) Návrh na kandidátov na členov zamestnaneckej časti AS FCHPT môže anonymne podávať každý člen zamestnaneckej časti akademickej obce FCHPT STU, ktorý je s STU v pracovnom pomere na ustanovený týždenný pracovný čas. (5) Člen zamestnaneckej časti akademickej obce FCHPT STU môže podať aj viac návrhov na členov zamestnaneckej časti AS FCHPT. (6) Člen zamestnaneckej časti akademickej obce FCHPT STU odovzdá svoje návrhy príslušnému členovi AS FCHPT spravidla na stretnutí členov zamestnaneckej časti akademickej obce organizačnej jednotky. (7) Navrhovaní kandidáti vyjadria súhlas s kandidatúrou na člena zamestnaneckej časti AS FCHPT. Organizačná jednotka určí poradie kandidátov podľa vopred dohodnutých pravidiel. (8) Zoznam návrhov na kandidátov na členov zamestnaneckej časti AS FCHPT obsahuje meno a priezvisko každého navrhovaného kandidáta v poradí určenom príslušnou organizačnou jednotkou. (9) Zoznamy návrhov na kandidátov na členov zamestnaneckej časti AS FCHPT za členov akademickej obce na jednotlivých organizačných jednotkách podpísané príslušnými členmi AS FCHPT odovzdajú členovia AS FCHPT do stanoveného termínu v písomnej forme zamestnaneckej volebnej komisii AS FCHPT. Čl. 6 Listina kandidátov na členov zamestnaneckej časti AS FCHPT (1) Z navrhnutých kandidátov na člena zamestnaneckej časti AS FCHPT zostaví zamestnanecká volebná komisia AS FCHPT listinu kandidátov na členov zamestnaneckej časti AS FCHPT za jednotlivé organizačné jednotky. Kandidátna listina obsahuje tituly, mená a priezviská navrhnutých kandidátov v poradí ako ich navrhla príslušná organizačná jednotka. Zamestnanecká volebná komisia zverejní kandidátnu listinu na mieste vyhradenom na tento účel (vývesná skrinka AS FCHPT, vestibuly v oboch budovách FCHPT STU) najmenej 7 dní pred stanoveným termínom volieb členov zamestnaneckej časti AS FCHPT. 3
5 Čl. 7 Voliči a zoznamy voličov členov zamestnaneckej časti AS FCHPT (1) Členov zamestnaneckej časti AS FCHPT volia všetci členovia zamestnaneckej časti akademickej obce FCHPT STU. (2) Zoznamy členov zamestnaneckej časti akademickej obce na jednotlivých oddeleniach pripravia pre účely týchto volieb príslušní členovia AS FCHPT a zoznamy doručia volebnej komisii najneskôr 7 dní pred určeným termínom volieb. Zamestnanecká volebná komisia AS FCHPT verifikuje zoznamy podľa zoznamu dodaného dekanom FCHPT STU. Čl. 8 Voľby členov zamestnaneckej časti AS FCHPT (1) Voľby členov zamestnaneckej časti AS FCHPT prebiehajú v dvoch po sebe idúcich pracovných dňoch v miestnosti AS FCHPT. Hlasovanie prebieha prostredníctvom hlasovacieho lístka, na ktorom sú podľa organizačných jednotiek zoradení jednotliví kandidáti s uvedením poradového čísla, mena, priezviska a titulov podľa poradia ako ich navrhla príslušná organizačná jednotka. (2) Volič má právo upraviť hlasovací lístok pre každú organizačnú jednotku samostatne preškrtnutím mien ľubovoľného počtu kandidátov, s voľbou ktorých nesúhlasí, a zakrúžkovaním poradového čísla pred menom najviac 2 kandidátov, ktorým dáva svoj preferenčný hlas. Inak upravený hlasovací lístok, pre každú organizačnú jednotku samostatne, je neplatný. Čl. 9 Výsledky volieb členov zamestnaneckej časti AS FCHPT (1) Každý kandidát na člena zamestnaneckej časti AS FCHPT alebo ním poverený zástupca má právo byť prítomný pri sčítavaní hlasov, nesmie však rušiť prácu zamestnaneckej volebnej komisie AS FCHPT. (2) Zamestnanecká volebná komisia AS FCHPT bezprostredne po skončení hlasovania spočíta - počet vydaných hlasovacích lístkov, - počet odovzdaných hlasovacích lístkov, - počet platných hlasovacích lístkov pre každú organizačnú jednotku. (3) Pri sčítavaní hlasov jednotlivým kandidátom postupuje zamestnanecká volebná komisia AS FCHPT nasledovne: kandidát, ktorého meno je prečiarknuté, nezískava od voliča žiadny hlas, 4
6 kandidát, ktorého meno nie je prečiarknuté, získava jeden základný hlas, kandidát, ktorého poradové číslo pred menom je zakrúžkované, získava k základnému hlasu ešte jeden preferenčný hlas. (4) Zamestnanecká volebná komisia AS FCHPT zostaví podľa súčtu získaných základných a preferenčných hlasov poradie kandidátov pre každú organizačnú jednotku. V prípade rovnosti hlasov u viacerých kandidátov sa ich poradie určí tak, že o lepšom umiestnení rozhoduje vyšší počet preferenčných hlasov. Ak by aj potom nastala situácia s rovnosťou hlasov, o poradí kandidátov rozhodne poradie v návrhu z príslušnej organizačnej jednotky. (5) Počet členov zamestnaneckej časti AS FCHPT STU je definovaný za každú organizačnú jednotku v príloženej tabuľke č. 1. Ostatní zvolení kandidáti sú v príslušnom poradí náhradníkmi členov zamestnaneckej časti AS FCHPT za každú organizačnú jednotku. Podľa 26, ods. 4 úplného znenia Zákona o vysokých školách je volebné obdobie člena AS FCHPT najviac 4-ročné. Funkčné obdobie náhradníka, ktorý nastúpi do AS FCHPT za člena AS FCHPT, ktorého členstvo zaniklo pred skončením jeho funkčného obdobia z dôvodov vymenovaných v 26 (ods. 6 písm. b), c) a h) až j)) zákona, trvá do konca funkčného obdobia člena, ktorému členstvo zaniklo. (6) Zamestnanecká volebná komisia AS FCHPT spracuje o voľbách členov zamestnaneckej časti AS FCHPT protokol, ktorý obsahuje - označenie volebného obvodu, - dátum a miesto konania volieb, - počet oprávnených voličov, - počet vydaných hlasovacích lístkov, - počet odovzdaných hlasovacích lístkov, - počet platných hlasovacích lístkov pre každú organizačnú jednotku, - zoznam právoplatne zvolených kandidátov usporiadaný podľa počtu získaných hlasov a s uvedením tohto počtu, - mená a podpisy predsedu a členov zamestnaneckej volebnej komisie zúčastňujúcich sa na voľbách. (7) Predseda zamestnaneckej volebnej komisie AS FCHPT odovzdá protokol o voľbách predsedovi AS FCHPT. Predseda AS FCHPT najneskôr do dvoch pracovných dní od skončenia volieb oznámi výsledky volieb všetkým právoplatne zvoleným kandidátom a zverejní protokol o voľbách na mieste určenom na tento účel. (8) Volebná komisia AS FCHPT pripraví pre zvolených členov AS FCHPT osvedčenie o zvolení a podá návrh predsedovi AS FCHPT na zvolanie ustanovujúceho zasadnutia nového AS FCHPT tak, aby sa uskutočnilo najneskôr v priebehu posledného týždňa funkčného obdobia odstupujúceho AS STU. Na tomto zasadnutí AS FCHPT odovzdá odstupujúci predseda novým členom AS FCHPT osvedčenie o zvolení a riadi 5
7 zasadnutie až do zvolenia nového predsedu AS FCHPT v súlade s čl. 8 Rokovacieho poriadku AS FCHPT. Čl. 10 Zánik členstva v AS FCHPT a odvolanie člena AS FCHPT (1) Členstvo v AS FCHPT zaniká podľa Čl. 6 štatútu. (2) Návrh na odvolanie člena zamestnaneckej časti AS FCHPT môže predložiť ktorýkoľvek člen zamestnaneckej časti akademickej obce FCHPT. Dôvody návrhu na odvolanie sú: a) porušenie zákona, b) porušenie vnútorných predpisov na FCHPT STU, c) neplnenie povinností člena AS FCHPT, d) vážne poškodenie záujmu FCHPT STU. (3) Návrh na odvolanie člena AS FCHPT sa predkladá predsedovi AS FCHPT písomnou formou s uvedením: mena člena AS FCHPT, ktorého odvolanie je navrhované, dôvodu na odvolanie a mena predkladateľa návrhu. (4) AS FCHPT návrh na odvolanie člena AS FCHPT preskúma na svojom najbližšom zasadaní. Ak AS FCHPT zistí, že návrh je v súlade s bodom 2 a 3 tohto článku, predseda AS po schválení v AS FCHPT predloží bezodkladne návrh na odvolanie člena AS FCHPT tej časti akademickej obce FCHPT, v ktorej bol odvolávaný člen AS FCHPT do AS FCHPT zvolený. Ak AS FCHPT zistí, že návrh nie je v súlade s bodom 2 alebo 3 tohto článku, návrh zamietne. (5) Člena AS FCHPT môže odvolať tá časť akademickej obce FCHPT, v ktorej bol odvolávaný člen AS FCHPT do senátu fakulty zvolený. O návrhu na odvolanie člena AS FCHPT sa hlasuje tajným hlasovaním. Člen AS FCHPT je odvolaný vtedy, ak za návrh na jeho odvolanie hlasovala nadpolovičná väčšina všetkých členov tej časti akademickej obce FCHPT, v ktorej bol odvolávaný člen AS FCHPT do AS FCHPT zvolený. (6) Odvolávaný člen AS FCHPT má právo vyjadriť sa k návrhu na jeho odvolanie na rokovaní AS FCHPT ešte pred prijatím stanoviska senátu k tomuto návrhu. (7) Postup pri hlasovaní o odvolaní člena AS FCHPT stanoví AS FCHPT. Čl.11 Doplňujúce voľby do zamestnaneckej časti AS FCHPT (1) Doplňujúce voľby vyhlasuje predseda AS FCHPT, ak v prvom kole nebol zvolený potrebný počet členov zamestnaneckej časti AS FCHPT v rámci organizačnej jednotky alebo ak v prípade uvoľnenia miesta v zmysle 26 ods. 6 zákona o vysokých školách 6
8 nie je zvolený náhradník. Doplňovacie kolo volieb sa koná najneskôr do 30 dní z tých kandidátov, ktorí neboli zvolení v prvom kole. Za členov zamestnaneckej časti AS FCHPT budú zvolení tí kandidáti, ktorí získali najväčší počet hlasov za príslušnú organizačnú jednotku. Čl. 12 Záverečné ustanovenie (1) Tieto Zásady volieb členov zamestnaneckej časti AS FCHPT boli schválené na zasadnutí AS FCHPT dňa s účinnosťou od V Bratislave prof. Ing. Vladimír Lukeš, DrSc. Predseda AS FCHPT STU Doc. Ing. Boris Lakatoš, PhD. Predseda legislatívnej komisie AS FCHPT STU 7
9 Tabuľka č. 1: Počet členov zamestnaneckej časti AS FCHPT STU Organizačná jednotka Počet členov Ústav analytickej chémie 1 Ústav anorganickej chémie technológie a materiálov 2 Ústav biochémie a mikrobiológie 1 Ústav potravinárstva a výživy 2 Ústav biotechnológie 1 Ústav fyzikálnej chémie a chemickej fyziky 2 Ústav chemického a environmentálneho inžinierstva 2 Ústav informatizácie, automatizácie a matematiky 2 Ústav organickej chémie, katalýzy a petrochémie 2 Ústav prírodných a syntetických polymérov 2 Oddelenie jazykov, Oddelenie telesnej výchovy a športu, 1 Centrálne laboratóriá FCHPT STU Spolu 18 8